44 
Indenfor disse ligger Aaret 1864 med hele dets tunge 
Virkelighed. Det ligger os saa nær, at Ingen af de her 
Tilstedeværende har glemt, hvad Aaret førte med sig, og 
Enhver, der véd, hvad der har været lidt og stridt i det, 
føler visselig ogsaa levende, at ikke Lidet har der maattet 
lides og strides efter det. 
Fra dette Sted skulle De imidlertid ikke blive opfor¬ 
drede til at dvæle længe ved denne mørke Tid. Der maatte 
kun erindres om den, som den naturlige og nødvendige 
Baggrund for Betragtningen af det, der er blevet udrettet 
hos os i hine tretten Aars Mellemrum, og ikke mindst i 
alle de Retninger, hvori vi som Naturforskere og Læger 
dagligen virke, ligemegot enten vore Kræfter ere stillede 
mere i den egentlige Videnskabs eller i den praktiske An¬ 
vendelses Tjeneste. 
Ved Deres Nærværelse her i 1860 fandt De os i Færd 
med at opføre en ny Bibliotheksbygning for Uni- 
versitetsbibliotheket. De kunde da til Nød gjøre 
Dem en Forestilling om, hvorledes dens Indretning vilde 
blive. Aaret efter, 1861, stod den imidlertid fuld færdig, 
smuk i det Ydre og heusigtmæssig i det Indre, og si¬ 
den den Tid har Bibliotheket efter den korte Hvile, som 
Indflytningen fordrede, paa ny optaget sin Virksomhed i 
samme priselige Aand som tidligere, men efter forstørret 
Maalestok. Bogsamlingen, der i Forveien var ret anselig, 
har i de senere Aar modtaget en meget betydelig For¬ 
øgelse af Værker netop i de Retninger, der for os 
have størst Betydning, idet det Classenske Biblio — 
thek, rigt paa tildels meget kostbare Værker i de fysiske, 
tekniske, naturhistoriske og lægevidenskabelige Fag samt 
paa Reisebeskrivelser, er til Held for Videnskaben og dens 
Dyrkere ble ven organisk forenet med Bibliotheket og med 
en aarlig Sum bidrager Sit til Forøgelsen og Virksomheden 
— takket være det Fædrelandssind, som den nuværende 
Direktion af det Classenske Fideikommis har taget i Arv 
fra de høisindede Stiftere. 
